Navoiy kon-metallurgiya kombinati Hindistonga uran rudasi konsentratini yetkazib beradi

Navoiy kon-metallurgiya kombinati 2014—2018-yillarda Hindistonga 2 ming tonna uran rudasi konsentratini yetkazib beradi. Bu haqda The Indian Express nashriga tayanib, UzDaily xabar berdi.

Nashr yozishicha, NKMK Hindistonga 2 ming tonna uran rudasi yetkazib berish bo‘yicha besh yillik shartnomani imzolagan.
O‘zbekiston Hindistonga Fransiya, Rossiya va Qozog‘istondan keyingi to‘rtinchi uran yetkazib beruvchi bo‘ldi.
The Indian Express ta’kidlashicha, Hindiston mamlakat xavfsizligini ta’minlash maqsadida uran yetkazib berishni diversifikatsiya qilish doirasida o‘zbek kompaniyasi bilan shartnoma tuzgan.